Silokampela

Silokampela (Scophthalmus rhombus) on piikkikampeloiden (Scophthalmidae) heimoon kuuluva litteä, soikeanmuotoinen  kalalaji, jonka silmät ovat vasemmalla kyljellä. Laji havaittiin Suomen vesillä ensimmäisen kerran heinäkuussa 2008.

Koko ja ulkonäkö 
Silokampela voi kasvaa Atlantissa 70 cm pitkäksi, Itämeressä harvoin yli 35 cm. Sen pohjaväri on vaalean vihertävänruskea, ja sitä kirjovat tummemmat pilkut. Sukulainen piikkikampela on pyöreämpi ja sen pinta on piikkikyhmyjen peitossa.

Levinneisyys ja elinympäristö 
Silokampelaa tavataan Atlantilla Norjasta Marokkoon, sekä Itämeren länsi- ja eteläosissa, satunnaisesti pohjoisempanakin. Silokampela ei voi lisääntyä Suomen rannikon murtovedessä, sillä mäti tarvitsee kehittyessään suolaisempaa vettä.

Silokampela elää yleensä lähellä hiekkaista merenpohjaa.

Lähteet

Aiheesta muualla 
 

Piikkikampelat